Document ID: /roh_data/filtered/fineweb-2-filterrobots_roh.jsonl.gz/59462

Avant exact 20 onns è el daventà enconuschent en l'entira Svizra tras l'emissiun «Musicstar». Ses segund plaz ha catapultà il giuven da Rabius dad in mument a l'auter amez il business da musica. In'experientscha intensiva ch'ha dentant mussà al Sursilvan, che quai n'è betg sia via.
Tras la scola da teater a Paris e tras la collavuraziun cun Laurent Brunetti – ha el chattà tar il chanson franzos.
Quai ch'jau fatsch il pli gugent è scriver e vesair co in project da musica nascha.
Sco «Les Monsieur Monsieur» è il duo uss gia dapi 17 onns da viadi sin tribuna e sper tribuna. Questa sonda preschenta el cun 42 onns ses program il pli persunal – e quai en il teater a Cuira.